title: Izpildu Komitejas lēmums (1999. gada 28. aprīlis) par policijas sadarbības uzlabošanu noziedzīgu nodarījumu novēršanā un atklāšanā (SCH/Com–ex (99) 18)

text:
Svarīgs juridisks paziņojums

|

41999D0018

Oficiālais Vēstnesis L 239 , 22/09/2000 Lpp. 0421 - 0423

		Izpildu Komitejas lēmums(1999. gada 28. aprīlis)par policijas sadarbības uzlabošanu noziedzīgu nodarījumu novēršanā un atklāšanā(SCH/Com–ex (99) 18)IZPILDU KOMITEJA,ņemot vērā Šengenas Līguma īstenošanas konvencijas 132. pantu,ņemot vērā iepriekšminētās konvencijas 39. pantu,vēloties arī turpmāk uzlabot policijas pārrobežu sadarbības nosacījumus,ņemot vērā Izpildu komitejas 1998. gada 16. decembra Lēmumu (Doc. SCH/Com–ex (98)51 Rev 3),IR PIEŅĒMUSI ŠO LĒMUMU.Ar šo tiek apstiprināti principi, kas attiecas uz policijas sadarbību noziedzīgu nodarījumu novēršanā un izmeklēšanā un kas norādīti prezidentvalsts 1999. gada 28. aprīļa paziņojumā (Doc. SCH/I (98)75 Rev 5).Luksemburgā, 1999. gada 28. aprīlīPriekšsēdētājsC. H. Schapper--------------------------------------------------SCH/I (98)75 Rev. 5Temats: Konvencijas 39. panta piemērošana: policijas sadarbības uzlabošana noziedzīgu nodarījumu novēršanā un izmeklēšanāVācijas prezidentūra cenšas uzlabot policijas sadarbību starp līgumslēdzējām valstīm noziedzīgu nodarījumu izmeklēšanā. Grupas I tikšanās laikā 1998. gada 14. septembrī prezidentūra iesniedza ziņojumu, kurā norādītas problēmas un to iespējamie risinājumi (SCH/I (98)55 Rev.).Visas delegācijas vienojās, ka vēl daudz kas būtu jādara, lai novērstu trūkumus policijas sadarbībā noziedzīgu nodarījumu izmeklēšanā, ja Šengenas Konvencijas noteikumus interpretētu vienādi un piemērotu, pamatojoties uz tās mērķiem.Līgumslēdzējas valstis atzīst, ka uzlabota policijas sadarbība kriminālizmeklēšanā nedrīkst ierobežot tiesu iestāžu pilnvaras.Īsā laikā jāīsteno šādi risinājumi:1. SarakstsLai piemērotu Šengenas Konvencijas 39. pantu un lai uzlabotu noziedzīgu nodarījumu izmeklēšanu un novēršanu, Šengenas valstu policija var veikt savstarpēju informācijas apmaiņu, ja:- informācijas apmaiņai nav vajadzīgi piespiedu līdzekļi,- informācijas apmaiņa ir pieļaujama saskaņā ar pieprasījuma saņēmējas līgumslēdzējas valsts tiesību aktiem, un pasākumi, kas jāveic, nav tikai tiesu iestāžu kompetencē vai nav jāsaskaņo ar tām.Uzlabojumus noziegumu izmeklēšanā un novēršanā panāks, Šengenas valstu policijai sadarbojoties bez tiesu iestāžu iesaistīšanās, ja rodas pamats šaubām vai konkrētiem draudiem, un jo īpaši īstenojot turpmāk minētos pasākumus. Šis saraksts nav pilnīgs un minēto pasākumu īstenošana ir atkarīga no tā, ciktāl tie ir saskaņā ar pieprasījuma iesniedzējas un pieprasījuma saņēmējas valsts tiesību aktiem:- transportlīdzekļu īpašnieku un vadītāju identificēšana,- informācijas pieprasīšana par autovadītāja apliecību,- aptuvenās atrašanās vietas un pastāvīgās dzīvesvietas noteikšana,- telekomunikāciju abonentu identificēšana (tālrunis, fakss un Internets), ja šāda informācija ir publiski pieejama,- tādas informācijas iegūšana no attiecīgajām personām, ko tās policijai sniegušas brīvprātīgi [1],- personu identificēšana,- policijas ziņu pārsūtīšana no policijas datu bāzēm vai datnēm, ciktāl tas atbilst attiecīgajām tiesību normām par datu aizsardzību,- plānu sagatavošana un pārmeklēšanas pasākumu koordinēšana, un ārkārtējas pārmeklēšanas uzsākšana (neatkarīgi no SIS pārmeklēšanas),- preču izcelsmes noteikšana, jo īpaši ieroču un transportlīdzekļu izcelsmes noteikšana (pārdošanas kanālu noteikšana),- pierādījumu izskatīšana (piemēram, transportlīdzekļa bojājums pēc avārijām, kad vadītājs notriec gājēju un aizbēg, dzēsumi dokumentos utt.).Šengenas valstis saskaņā ar Šengenas Konvencijas 39. pantu var vienoties ar vienu vai visām līgumslēdzējām pusēm par tādu papildu zonu noteikšanu, kurās policija var izmantot savstarpēju palīdzību, neiesaistot tiesu iestādes.2. Tiesu iestāžu piekrišanas piemērošana (39. panta 2. punkts)Informācijas tūlītēja izmantošana kā pierādījums kriminālprocesā ir iespējama tikai tad, ja pieprasījuma saņēmēja līgumslēdzēja valsts papildus policijas pieprasījumam nepieprasa formālu tiesisku palīdzību. Par kriminālvajāšanu atbildīgo iestāžu niecīgos resursus nepieciešams izmantot tā, lai risinātu steidzamas problēmas noziegumu novēršanā, nevis tie veltīgi jātērē, pieprasot atļaujas.Nekādā ziņā 39. panta 2. punkts neparedz, ka, dokumentus iesniedzot kā pierādījumu, ir vajadzīga tiesu iestāžu atļauja. Tādejādi līgumslēdzējām valstīm ir jānosaka atļaujas saņemšanas kārtība.Šengenas Valstis vienojas, ka policija un tiesu iestādes var nosūtīt pieprasījumus par atļaujas piešķiršanu un dokumentus, kas attiecas uz šādiem pieprasījumiem, izmantojot jebkādus līdzekļus, ar kuru palīdzību iespējama ātra nosūtīšana, ja pārsūtījumā sniedz rakstisku informāciju par dokumenta autoru (piemēram, fakss, e–pasts).3. Procedūru vienkāršošanaKriminālizmeklēšanu, jo īpaši ārkārtējās situācijās, var paātrināt, vienkāršojot procedūras. Kā piemērs tam ir divpusējie līgumi starp divām Šengenas valstīm, atbilstoši kuriem pēc tiesu iestāžu iniciatīvas policijas iestādes sadarbojas tieši, sniedzot savstarpēju palīdzību nopratināšanas, pārmeklēšanas un arestu gadījumos, kad novilcināšanās var būt bīstama.Līgumslēdzējas valstis izvērtēs pieredzi, kas iegūta, piemērojot šo vai līdzīgus līgumus, lai noteiktu, vai attiecīgas procedūras var izstrādāt visās Šengenas valstīs.[1] Saskaņā ar Austrijas, Vācijas un Nīderlandes valstu tiesību aktiem policijas nopratināšanu piemēro, ņemot vērā brīvprātības principu.--------------------------------------------------


title: Lēmums Nr. U2 ( 2009. gada 12. jūnijs ) par Eiropas Parlamenta un Padomes Regulas (EK) Nr. 883/2004 65. panta 2. punkta darbības jomu attiecībā uz tādu pilnīgu bezdarbnieku tiesībām saņemt bezdarbnieka pabalstus, kuri nav pierobežas darbinieki, kas savas pēdējās darbības laikā nodarbinātas vai pašnodarbinātas personas statusā dzīvojuši dalībvalstī, kura nav kompetentā dalībvalsts (Dokuments attiecas uz EEZ un uz EK un Šveices nolīgumu)

text:
               24.4.2010

               LV

               Eiropas Savienības Oficiālais Vēstnesis

               C 106/43

         LĒMUMS Nr. U2
   (2009. gada 12. jūnijs)
   par Eiropas Parlamenta un Padomes Regulas (EK) Nr. 883/2004 65. panta 2. punkta darbības jomu attiecībā uz tādu pilnīgu bezdarbnieku tiesībām saņemt bezdarbnieka pabalstus, kuri nav pierobežas darbinieki, kas savas pēdējās darbības laikā nodarbinātas vai pašnodarbinātas personas statusā dzīvojuši dalībvalstī, kura nav kompetentā dalībvalsts
   (Dokuments attiecas uz EEZ un uz EK un Šveices nolīgumu)
   2010/C 106/12
   ADMINISTRATĪVĀ KOMISIJA SOCIĀLĀS NODROŠINĀŠANAS SISTĒMU KOORDINĀCIJAI,
   ņemot vērā 72. panta a) punktu Eiropas Parlamenta un Padomes 2004. gada 29. aprīļa Regulā (EK) Nr. 883/2004 par sociālās nodrošināšanas sistēmu koordinēšanu (1), kurā paredzēts, ka Administratīvā komisija nodarbojas ar visiem administratīviem jautājumiem vai interpretācijas jautājumiem, kas izriet no Regulas (EK) Nr. 883/2004 un Eiropas Parlamenta un Padomes Regulas (EK) Nr. 987/2009, ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (2),
   ņemot vērā Regulas (EK) Nr. 883/2004 65. panta 2. un 5. punktu,
   tā kā:

               (1)

               Regulas (EK) Nr. 883/2004 65. pantā paredzēti īpaši noteikumi par bezdarbnieka pabalstu piešķiršanu un maksāšanu bezdarbniekiem, kas savas pēdējās darbības laikā nodarbinātas vai pašnodarbinātas personas statusā dzīvojuši dalībvalstī, kura nav kompetentā dalībvalsts.

               (2)

               Lai pilnībā piemērotu minētās regulas 65. pantu, noteicošais faktors ir tas, ka attiecīgās personas savas pēdējās darbības laikā nodarbinātas vai pašnodarbinātas personas statusā ir dzīvojušas nevis dalībvalstī, kuras tiesību akti uz viņām attiecināmi, bet citā dalībvalstī, kuras tiesību akti, iespējams, neatbilst tās dalībvalsts tiesību aktiem, kurā minētās personas bija nodarbinātas vai pašnodarbinātas.

               (3)

               Saskaņā ar minētās regulas 1. panta j) punktā sniegto definīciju “dzīvesvieta” ir vieta, kurā persona pastāvīgi dzīvo, un minētā panta k) punktā teikts, ka “uzturēšanās” ir atrašanās pagaidu dzīvesvietā.

               (4)

               Regulas (EK) Nr. 987/2009 11. pantā izklāstīti kritēriji, kā noteikt dzīvesvietu, ja divu vai vairāku dalībvalstu iestāžu viedoklis šajā jautājumā atšķiras.

               (5)

               No Regulas (EK) Nr. 883/2004 1. panta f) punkta izriet, ka pierobežas darbinieks dzīvo kādā dalībvalstī, bet veic profesionālo darbību citā dalībvalstī, kura saskaņā ar minētās regulas 11. panta 3. punkta a) apakšpunktu ir kompetentā valsts, tāpēc nav šaubu, ka uz šādiem darbiniekiem attiecas tās pašas regulas 65. pants.

               (6)

               Minētās regulas 11. panta 4. punktā un 13. pantā minētās personu kategorijas un personas, uz kurām attiecas minētās regulas 16. pantā minētā vienošanās, atsevišķos gadījumos, visticamāk, dzīvo dalībvalstī, kas nav minētajos pantos paredzētā kompetentā dalībvalsts.

               (7)

               Nosakot, kurā valstī atrodas minēto kategoriju personu dzīvesvieta, jāpārbauda katrs atsevišķs gadījums, un attiecībā uz Regulas (EK) Nr. 883/2004 13. panta 1. punkta a) apakšpunktā un 13. panta 2. punkta a) apakšpunktā minētajām personām tas jādara, lai noteiktu šo personu piederību.

               (8)

               Saskaņā ar Regulas (EK) Nr. 883/2004 65. panta 5. punktu atbildība par pabalsta maksāšanu pāriet no kompetentās valsts uz dzīvesvietas valsti, kad attiecīgā persona piesakās savas dzīvesvietas valsts nodarbinātības dienestā.

               (9)

               Tas patlaban ir pieļaujams attiecībā uz pierobežas darbiniekiem un citu kategoriju darba ņēmējiem, kuri līdzīgā veidā saglabā ciešu saikni ar izcelsmes valsti, taču tas vairs nebūtu pieņemams, ja pārāk plaši interpretētu jēdzienu “dzīvesvieta”, piemērojot Regulas (EK) Nr. 883/2004 65. pantu un tā darbības jomā iekļaujot visas personas, kurām ir visai stabils nodarbinātās vai pašnodarbinātās personas statuss dalībvalstī un kuru ģimenes palikušas izcelsmes valstī.
               Rīkojoties saskaņā ar Regulas (EK) Nr. 883/2004 71. panta 2. punktā izklāstītajiem nosacījumiem,

         IR NOLĒMUSI ŠĀDI.

               1.

               Regulas (EK) Nr. 883/2004 65. panta 5. punktu attiecina konkrēti uz:

                           a)

                           regulas 11. panta 4. punktā minētajām personām;

                           b)

                           regulas 13. pantā minētajām personām, kuras parasti darbojas divās vai vairāk dalībvalstīs;

                           c)

                           personām, uz kurām attiecas minētās regulas 16. panta 1. punktā norādītā vienošanās,

                     ja tie savas pēdējās profesionālās darbības laikā dzīvojuši dalībvalstī, kas nav kompetentā valsts.

               2.

               Pirmajā punktā minētās personas, kuras pēdējās profesionālās darbības laikā nebija tās dalībvalsts tiesību aktu subjekti, kurā personas veica darbību nodarbinātas vai pašnodarbinātas personas statusā, bet uz šīm personām attiecas citas dalībvalsts tiesību akti, ir tiesīgas saņemt pabalstus atbilstoši dzīvesvietas valsts tiesību aktiem tāpat kā, ja šie tiesību akti agrāk būtu attiekušies uz minēto personu.

               3.

               Piemērojot šo lēmumu, dzīvesvietas valsti nosaka saskaņā ar Regulas (EK) Nr. 987/2009 11. pantu.

               4.

               Šo lēmumu publicē Eiropas Savienības Oficiālajā Vēstnesī. To piemēro no Regulas (EK) Nr. 987/2009 spēkā stāšanās dienas.

            Administratīvās komisijas priekšsēdētāja

         Gabriela PIKOROVÁ

      (1)  OV L 166, 30.4.2004., 1. lpp.

      (2)  OV L 284, 30.10.2009., 1. lpp.


title: 2012/808/KĀDP: Politikas un drošības komitejas Lēmums Atalanta/4/2012 ( 2012. gada 18. decembris ), ar ko ieceļ ES operācijas komandieri Eiropas Savienības militārajai operācijai ar mērķi palīdzēt novērst un apkarot pirātismu un bruņotas laupīšanas Somālijas piekrastē, un atturēt no šādiem nodarījumiem ( Atalanta )

text:
               21.12.2012

               LV

               Eiropas Savienības Oficiālais Vēstnesis

               L 352/46

         POLITIKAS UN DROŠĪBAS KOMITEJAS LĒMUMS ATALANTA/4/2012
   (2012. gada 18. decembris),
   ar ko ieceļ ES operācijas komandieri Eiropas Savienības militārajai operācijai ar mērķi palīdzēt novērst un apkarot pirātismu un bruņotas laupīšanas Somālijas piekrastē, un atturēt no šādiem nodarījumiem (Atalanta)
   (2012/808/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (1) (Atalanta), un jo īpaši tās 6. pantu,
   tā kā:

               (1)

               Padome saskaņā ar Vienotās rīcības 2008/851/KĀDP 6. panta 1. punktu ir pilnvarojusi Politikas un drošības komiteju (PDK) pieņemt lēmumus par ES operācijas komandiera iecelšanu Eiropas Savienības militārajai operācijai ar mērķi palīdzēt novērst un apkarot pirātismu un bruņotas laupīšanas Somālijas piekrastē, un atturēt no šādiem nodarījumiem (turpmāk “ES operācijas komandieris”).

               (2)

               PDK 2011. gada 15. jūnijā pieņēma Lēmumu Atalanta/2/2011 (2), ar ko kontradmirāli Duncan POTTS ieceļ par ES operācijas komandieri.

               (3)

               Apvienotā Karaliste ir ieteikusi kontradmirāli (kandidāts) Robert TARRANT par kontradmirāļa Duncan POTTS aizstājēju ES operācijas komandiera amatā.

               (4)

               ES Militārā komiteja atbalsta minēto ieteikumu.

               (5)

               Saskaņā ar Līgumam par Eiropas Savienību un Līgumam par Eiropas Savienības darbību pievienotā protokola (Nr. 22) par Dānijas nostāju 5. pantu Dānija nepiedalās ar aizsardzību saistītu Savienības lēmumu un rīcību izstrādē un ieviešanā,

         IR PIEŅĒMUSI ŠO LĒMUMU.
   1. pants
   Ar šo no 2013. gada 16. janvāra kontradmirālis (kandidāts) Robert TARRANT tiek iecelts par ES operācijas komandieri Eiropas Savienības militārajai operācijai ar mērķi palīdzēt novērst un apkarot pirātismu un bruņotas laupīšanas Somālijas piekrastē, un atturēt no šādiem nodarījumiem.
   2. pants
   Ar šo tiek atcelts Lēmums Atalanta/2/2011.
   3. pants
   Šis lēmums stājas spēkā 2013. gada 16. janvārī.

      Briselē, 2012. gada 18. decembrī

            Politikas un drošības komitejas vārdā –

            priekšsēdētājs

         O. SKOOG

      (1)  OV L 301, 12.11.2008., 33. lpp.

      (2)  OV L 158, 16.6.2011., 36. lpp.


title: 2014/577/ES: Eiropas Parlamenta Lēmums ( 2014. gada 3. aprīlis ) par Eiropas Ķīmisko vielu aģentūras 2012. finanšu gada budžeta izpildes apstiprināšanu

text:
               5.9.2014

               LV

               Eiropas Savienības Oficiālais Vēstnesis

               L 266/201

         EIROPAS PARLAMENTA LĒMUMS
   (2014. gada 3. aprīlis)
   par Eiropas Ķīmisko vielu aģentūras 2012. finanšu gada budžeta izpildes apstiprināšanu
   (2014/577/ES)
   EIROPAS PARLAMENTS,

               —

               ņemot vērā Eiropas Ķīmisko vielu aģentūras 2012. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Ķīmisko vielu aģentūras 2012. finanšu gada pārskatiem ar Aģentūras atbildēm (1),

               —

               ņemot vērā Padomes 2014. gada 18. februāra ieteikumu (05849/2014 – C7-0054/2014),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes Regulu (EK) Nr. 1907/2006, ar ko izveido Eiropas Ķimikāliju aģentūru (4), un jo īpaši tās 97. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0229/2014),

               1.

               sniedz Eiropas Ķīmisko vielu aģentūras izpilddirektoram apstiprinājumu par Aģentūras 2012. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Ķīmisko vielu aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 365, 13.12.2013., 97. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 396, 30.12.2006., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: 2006/841/EK: Eiropas Parlamenta Lēmums ( 2006. gada 27. aprīlis ) par Eiropas Izglītības fonda pārskatu slēgšanu attiecībā uz 2004. finanšu gadu

text:
               6.12.2006

               LV

               Eiropas Savienības Oficiālais Vēstnesis

               L 340/118

         EIROPAS PARLAMENTA LĒMUMS
   (2006. gada 27. aprīlis)
   par Eiropas Izglītības fonda pārskatu slēgšanu attiecībā uz 2004. finanšu gadu
   (2006/841/EK)
   EIROPAS PARLAMENTS,

               —

               ņemot vērā Eiropas Izglītības fonda 2004. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Izglītības fonda 2004. finanšu gada pārskatiem ar Fonda atbildēm (2),

               —

               ņemot vērā Padomes 2006. gada 14. marta ieteikumu (5972/2006 — C6-0093/2006),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Padomes 1990. gada 7. maija Regulu (EEK) Nr. 1360/90, ar ko izveido Eiropas Izglītības fondu, un it īpaši tās 11. pantu (4),

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A6-0102/2006),

               1.

               atzīmē šādus skaitļus Eiropas Izglītības fonda pārskatos par 2004. un 2003. finanšu gadu; Ieņēmumu un izdevumu pārskats par 2004. un 2003. finanšu gadu;
               Ieņēmumu un izdevumu pārskats par 2004. un 2003. finanšu gadu (6)

                           (EUR 1000)

                           2004

                           2003

                           Ieņēmumi

                           Komisijas subsīdijas

                           17 600

                           18 100

                           Citi donori

                           800

                           523

                           Dažādi ieņēmumi

                           80

                           17

                           Finanšu ieņēmumi

                           —

                           —

                              Ieņēmumi kopā (a)

                              18 480

                              18 640

                           Izdevumi

                           Personāls – budžeta I sadaļa

                           Maksājumi

                           11 122

                           10 771

                           Pārnestās apropriācijas

                           123

                           329

                           Administracija – budžeta II sadaļa

                           Maksājumi

                           1 213

                           1 076

                           Pārnestās apropriācijas

                           247

                           310

                           Pamatdarbības – budžeta III sadaļa

                           Maksājumi

                           3 449

                           3 396

                           Pārnestās apropriācijas

                           1 168

                           1 087

                           Īpašiem mērķiem paredzētie ieņēmumi

                           Maksājumi

                           260

                           237

                           Pārnestās apropriācijas

                           540

                           286

                              Kopā (b)

                              18 122

                              17 492

                              Finanšu gada rezultāts (a – b)

                              358

                              1 148

                           Atlikums, kas pārnests no iepriekšēja finanšu gada

                           - 1 318

                           - 2 155

                           Pārnestās un anulētās apropriācijas

                           204

                           375

                           Atmaksājumi Komisijai

                           0

                           - 703

                           Maiņas kursa svārstības

                           - 4

                           17

                              Finanšu gada atlikums

                              - 759

                              - 1 318

               2.

               apstiprina Eiropas Izglītības fonda pārskatu slēgšanu attiecībā uz 2004. finanšu gadu;

               3.

               uzdod priekšsēdētājam nosūtīt šo lēmumu Eiropas Izglītības fonda direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

         Josep BORRELL FONTELLES

            priekšsēdētājs

         Julian PRIESTLEY

            ģenerālsekretārs

      (1)  OV C 269, 28.10.2005., 36. lpp.

      (2)  OV C 332, 28.12.2005., 75. lpp.

      (3)  OV L 248, 16.9.2002., 1. lpp.

      (4)  OV L 131, 23.5.1990., 1. lpp. Regulā jaunākie grozījumi izdarīti ar Regulu (EK) Nr. 1648/2003 (OV L 245, 29.9.2003., 22. lpp.).

      (5)  OV L 357, 31.12.2002., 72. lpp. Regulā grozījumi izdarīti ar Regulu (EK, Euratom) Nr. 1261/2005 (OV L 201, 2.8.2005., 3. lpp.).

      (6)  Ieņēmumu un izdevumu pārskatā un bilancē ir ņemta vērā tikai fonda konkrētā darbība – tajos nav ietvertas programmas, kas īstenotas Komisijas uzdevumā.
    ---documentbreak---

               6.12.2006

               LV

               Eiropas Savienības Oficiālais Vēstnesis

               L 340/120

         EIROPAS PARLAMENTA REZOLŪCIJA
   ar komentāriem, kuri ir neatņemama daļa no lēmuma par Eiropas Izglītības fonda 2004. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Izglītības fonda 2004. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Izglītības fonda 2004. finanšu gada pārskatiem ar Fonda atbildēm (2),

               —

               ņemot vērā Padomes 2006. gada 14. marta ieteikumu (5972/2006 — C6-0093/2006),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Padomes 1990. gada 7. maija Regulu (EEK) Nr. 1360/90, ar ko izveido Eiropas Izglītības fondu, un it īpaši tās 11. pantu (4),

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A6-0102/2006),

               A.

               tā kā Revīzijas palāta ir norādījusi, ka, izņemot attiecībā uz neiekļautajiem izdevumiem saistībā ar “Tempus” programmām, tā ir guvusi pamatotu pārliecību par to, ka gada pārskati par finanšu gadu, kas beidzās 2004. gada 31. decembrī, ir uzticami un ka notikušie darījumi kopumā ir likumīgi un pareizi;

               B.

               tā kā Revīzijas palāta ir norādījusi, ka tā ir guvusi pamatotu pārliecību par visām aģentūrām, izņemot atrunas, ko tā par 2004. finanšu gadu skaidri formulējusi attiecībā uz Eiropas Rekonstrukcijas aģentūru, Eiropas Profesionālās izglītības attīstības centru, Eiropas Izglītības fondu, Eiropas Rasisma un ksenofobijas uzraudzības centru un Eiropas Pārtikas nekaitīguma iestādi,

               C.

               tā kā 2005. gada 12. aprīlī Parlaments sniedza fonda direktoram apstiprinājumu par fonda 2003. finanšu gada budžeta izpildi un lēmumam (6) par budžeta izpildes apstiprināšanu pievienotajā rezolūcijā (7) Parlaments cita starpā atzīmēja, ka Revīzijas palāta atkal ir kritizējusi fondu par to, ka pārskatos nav pienācīgi uzrādīti izdevumi saistībā ar “Tempus” programmu, un vēlējās fonda 2004. gada darbības pārskatā tikt pilnībā informēts par risinājumu, par ko būtu panākta vienošanās ar Komisiju, attiecībā uz šo izdevumu pareizu uzrādīšanu pārskatos,

               1.

               atgādina, ka saskaņā ar Finanšu regulas 185. pantu Parlaments sniedz apstiprinājumu par to struktūru budžeta izpildi, ko izveidojušas Kopienas un kas ir juridiskas personas, kuras faktiski saņem dotācijas no budžeta; tomēr norāda, ka ne visas šīs struktūras pilnībā vai pat daļēji finansē ar dotācijām no budžeta; uzsver, ka lēmums par budžeta izpildes apstiprināšanu tādējādi attiecas uz finansējumu, ko šīs struktūras saņem gan no budžeta, gan no citiem avotiem; uzskata par nepieņemamu, ka dažas no Eiropas Savienības izveidotajām struktūrām ir atbildīgas par to ieņēmumu izlietojumu, ko tās saņem no avotiem, kas nav budžets, taču citas struktūras, kuras nesaņem dotācijas no budžeta, par to nav atbildīgas; apstiprina principu, saskaņā ar kuru Parlaments apstiprina ikvienas Kopienas aģentūras budžeta izpildi neatkarīgi no tā, vai tā saņem dotācijas vai ne, pat tad, ja saskaņā ar tās izveidošanas tiesību aktu iesaistās cita budžeta izpildes apstiprinātāja iestāde; uzskata, ka ir jāpārskata visi teksti, kas ir pretrunā ar šo principu;

               2.

               uzskata, ka Revīzijas palātas ziņojumā dotā 1. tabula, kuru pirmo reizi ieviesa 2003. gada budžeta izpildes apstiprinājuma procedūrā un kurā ir apkopotas fonda pilnvaras, pienākumi, vadība, resursi, darbība un sniegtie pakalpojumi, ir ļoti noderīga; atzīmē, ka 1. tabulā doto informāciju ir sniedzis fonds; aicina Revīzijas palātu pārbaudīt 1. tabulas saturu;

               3.

               uzsver, ka aģentūrām ir ne tikai jāizlieto līdzekļi atbilstoši, bet arī jācenšas tie izlietot cik vien iespējams lietderīgi un efektīvi; aicina Revīzijas palātu apsvērt iespēju paplašināt tās konkrētos gada ziņojumus par aģentūrām, lai iekļautu izvērtējumu par darbības rezultātiem un mērķu sasniegšanu; šajā sakarā saskaņā ar rezolūcijām par 2003. gada budžeta izpildes apstiprināšanu uzstāj, lai tiktu ņemti vērā šādi jautājumi: pēc iespējas jāizvairās no dubulta darba aģentūrās un jāprecizē pasākumi, kas paredzēti, lai uzlabotu pārredzamību un saziņu ar sabiedrību, kā arī jāprecizē Kopienas pozitīvas rīcības pasākumi visos darbā pieņemšanas, apmācības un pienākumu sadales līmeņos;

               4.

               atzīmē, ka Kopienas aģentūrām ne vienmēr ir labs tēls un atspoguļojums presē un ka daudzas no tām nav pelnījušas šo negatīvo tēlu; norāda, ka, izmantojot piemērotus līdzekļus, lai cik bieži vien vajadzīgs skaidrotu šo aģentūru pastāvēšanas iemeslus un to sasniegumus, jāpanāk, lai ES pilsoņi to apzinātos; aicina Komisiju šajā nolūkā rīkoties, izmantojot līdzekļus, ko tā uzskata par vajadzīgiem;

               5.

               atzīmē, ka Eiropas Savienības paplašināšanās 2004. gadā dažādos veidos ir ietekmējusi Kopienas aģentūru struktūru un darbības mehānismu un ka vairākas no tām uz šo ietekmi ir norādījušas savos darbības pārskatos, it īpaši vēršot uzmanību uz administratīvo darbinieku skaita pieaugumu; aicina Komisiju izvērtēt patiesās vai iespējamās grūtības un ieteikt vajadzīgās reglamentējošās izmaiņas;

               6.

               atzīmē, ka Komisija ir apņēmusies saskaņot ģenerāldirektorātu sniegto darbības pārskatu noformēšanas veidu; aicina izmantot līdzīgu pieeju attiecībā uz Kopienas aģentūru darbības pārskatiem, kas satura ziņā ir ļoti atšķirīgi; aicina Komisiju Kopienas aģentūrām norādīt informāciju un darbības indikatorus, kas tām ir jāsniedz;

               7.

               ar nožēlu konstatē, ka fonds joprojām nav atrisinājis problēmu saistībā ar “Tempus” programmu saistīto izdevumu pareizu uzrādīšanu pārskatos; atzīmē, ka šī problēma joprojām pastāv, neskatoties uz kritiku, ko Revīzijas palāta vairākkārt kopš 1999. gada ir izteikusi savos gada ziņojumos, un ka tādēļ Revīzijas palāta tagad ir izteikusi atrunu par fonda pārskatiem; pieprasa, lai fonda pārskatos būtu ievēroti vienotības un budžeta precizitātes princips;

               8.

               pieprasa, lai fonds ievērotu spēkā esošos noteikumus par tāda budžeta publicēšanu, kurš būtu sadalīts pantos un posteņos un kurā būtu iekļauts amatu saraksts; izskatot grozījumus Finanšu regulā, tomēr paturēs prātā fonda komentārus par publicēšanas un pārredzamības apliecinājumu nesamērīgajām izmaksām;

               9.

               atzinīgi vērtē fonda 2004. gada darbības pārskatā sniegto detalizēto informāciju par iekšējās revīzijas pilnveidošanu; ar nepacietību gaida 2005. gada darbības pārskatā iekļautu progresa ziņojumu un kopsavilkuma ziņojumu par 2005. gadā veikto iekšējo revīziju, kā tas prasīts pamata Finanšu regulas 72. panta 5. punktā;

               10.

               aicina Komisiju palīdzēt aģentūrām cik vien iespējams precīzi ievērot darba plānu, par ko ir panākta vienošanās gadu iepriekš, lai varētu pienācīgi ieplānot un īstenot darbības un it īpaši lai izvairītos no būtiskām pēdējā brīža izmaiņām darba apjomā;

               11.

               aicina Komisiju uzlabot sinerģiju starp aģentūrām, efektīvāk sadarbojoties, izvairoties no darba dublēšanās un novēršot trūkumus, it īpaši attiecībā uz tādām kopīgām jomām kā apmācība, Kopienas politikas nostādņu visaptveroša īstenošana, jaunāko pārvaldības sistēmu izmantošana un problēmu risināšana saistībā ar pārdomātu budžeta pārvaldību.

      (1)  OV C 269, 28.10.2005., 36. lpp.

      (2)  OV C 332, 28.12.2005., 75. lpp.

      (3)  OV L 248, 16.9.2002., 1. lpp.

      (4)  OV L 131, 23.5.1990., 1. lpp. Regulā jaunākie grozījumi izdarīti ar Regulu (EK) Nr. 1648/2003 (OV L 245, 29.9.2003., 22. lpp.).

      (5)  OV L 357, 31.12.2002., 72. lpp. Regulā grozījumi izdarīti ar Regulu (EK, Euratom) Nr. 1261/2005 (OV L 201, 2.8.2005., 3. lpp.).

      (6)  OV L 196, 27.7.2005., 114. lpp.

      (7)  OV L 196, 27.7.2005., 113. lpp.